

 **Eftirfarandi gæðaviðmið eru fyllt út af fulltrúa fyrirtækisins. Nauðsynlegt er að gefa greinagóðar upplýsingar um það hvernig hvert og eitt viðmið, sem á við starfsemi fyrirtækisins, er uppfyllt t.d. með tilvísun í gæðahandbók, öryggisáætlanir, myndir eða önnur innsend gögn. Í vettvangsheimsókn sannreynir úttektaraðili upplýsingarnar.**

Sértæk gæðaviðmið nr. 205

5. útgáfa 2022

**Jeppaferðir**

 Gæða- og umhverfisvottun ferðaþjónustunnar

Á leið til sjálfbærrar ferðaþjónustu

vakinn.is

|  |  |  |  |  |
| --- | --- | --- | --- | --- |
| ***205-1*** | ***Öryggi***  | ***Já*** | ***Á ekki við*** | ***Hvernig uppfyllt/skýringar*** |
| *205-1.1* | Til er ferðaáætlun (skrifleg lýsing) fyrir hverja tegund ferða þar sem m.a. er fjallað um leiðir sem fara skal, tímaáætlun og fyrirkomulag ferðar. |  |  |  |
| *205-1.2* | Til er gátlisti um öryggisbúnað í ferðum m.a.:1. Búnað til að veita fyrstu hjálp.
2. Fjarskiptabúnað.
3. Leiðsögutæki.
4. Línur/kaðla.
5. Skóflur.
6. Annað eftir aðstæðum í hverri ferð.
 |  |  |   |
| *205-1.3* | Til er skrifleg áætlun um viðhald, þrif og endurnýjun öryggisbúnaðar. Í henni er m.a. fjallað um eftirfarandi:1. Reglulega skoðun og prófun búnaðar.
2. Líftíma búnaðar m.t.t. aldurs og notkunar (sjá viðurkennd viðmið framleiðanda).
 |  |  |   |
| *205-1.4* | Til er skrifleg áætlun um þrif, sóttvarnir og viðhald ökutækja. M.a. er fjallað um daglega yfirferð sem starfsmenn framkvæma og reglulegar skoðanir sem viðhaldsteymi annast. Allt viðhald er skráð. |  |  |   |
| *205-1.5* | Í ferðum þar sem viðskiptavinir aka sjálfir eru til skrifleg viðmið um fjölda viðskiptavina á hvern leiðsögumann/bílstjóra, eftir aðstæðum í hverri ferð. |  |  |  |
| *205-1.6* | Í undirbúningi fyrir ferðir fara leiðsögumenn/bílstjórar yfir gátlista þar sem fram koma atriði varðandi m. a.:1. Ferðaáætlun og leiðir sem fara skal.
2. Veðurspá.
3. Búnað.
4. Upplýsingar um viðskiptavini.
5. Að viðbragðsáætlanir séu ávallt með/aðgengilegar í ferðum.
 |  |  |  |
| *205-1.7* | Til er gátlisti fyrir leiðsögumenn/bílstjóra um þau öryggisatriði sem farið er yfir með viðskiptavinum fyrir ferð og á meðan á ferð stendur m.a. varðandi:1. Staðhætti og veðurskilyrði.
2. Tímaáætlun.
3. Öryggisráðstafanir þar sem gæta þarf sérstakrar varúðar vegna aðstæðna.
4. Viðeigandi skjólfatnað og búnað.
5. Næringu, drykkjarföng og aðgengi að vatni í ferð.
6. 112 neyðarnúmer á Íslandi.
 |  |  |  |
| *205-1.8* | Fyrirtækið hefur sett sér skriflegar viðmiðunarreglur um hvenær beri að aflýsa ferð vegna veðurs. Skýrt er hver tekur ákvörðun um aflýsingu ferða. |  |  |  |

|  |  |  |  |  |
| --- | --- | --- | --- | --- |
| ***205-2*** | ***Umhverfi***  | ***Já*** | ***Á ekki við*** | ***Hvernig uppfyllt/skýringar*** |
| *205-2.1* | Ávallt eru notaðir merktir vegir eða viðurkenndir ökuslóðar. Um akstur utan vega að vetrarlagi og á jöklum skal fara eftir 4. gr reglugerðar nr. 528/2005 um takmarkanir á umferð í náttúru Íslands. |  |  |  |
| *205-2.2* | Aðeins er ekið yfir vatnsföll á vöðum þar sem kostur er og eingöngu þegar vaðið er metið öruggt. Þar sem vað er ógreinilegt eða því ekki haldið við skal forðast rask á umhverfi við leit og notkun á vaði og rask lagfært eftir getu. |  |  |  |
| *205-2.3* | Fyrirtækið notar merkt tjaldsvæði og áningarstaði þar sem unnt er. Sé þess ekki kostur er gætt að því að ekki sjáist ummerki eftir dvölina á staðnum. |  |  |  |
| *205-2.4* | Ef kveiktur er eldur, skal eldiviður fluttur inn á svæðið, og þess gætt að hann sé að fullu slökktur áður en farið er af staðnum. Notað er eldstæði sem þegar er á staðnum þar sem unnt er, sbr. gildandi lög um náttúruvernd. |  |  |  |
| *205-2.5* | Viðskiptavinir eru fræddir um salernisúrræði þar sem hefðbundin aðstaða er ekki fyrir hendi. |  |  |  |
| *205-2.6* | Allur búnaður og úrgangur er fjarlægður og þess gætt að engin varanleg ummerki í náttúrunni sjáist í tengslum við ferðir / starfsemi fyrirtækisins.  |  |  |  |
| *205-2.7* | Fyrirtækið hefur sett skýrar reglur um lausagang bifreiða. |  |  |  |
| *205-2.8* | Í upphafi ferðar minnir leiðsögumaður viðskiptavini á ábyrga ferðahegðun m.a. að allur utanvegaakstur er bannaður. |  |  |  |
| ***205-3*** | ***Menntun og þjálfun*** | ***Já*** | ***Á ekki við*** | ***Hvernig uppfyllt/skýringar*** |
| *205-3.1* | Allir bílstjórar/ökuleiðsögumenn hafa gild ökuskírteini og viðeigandi réttindaflokk fyrir þau farartæki sem þeir aka. |  |  |  |
| *205-3.2* | Leiðsögumenn/bílstjórar hafa reynslu af akstri í óbyggðum og á jöklum og hafa fengið þjálfun varðandi eftirfarandi:1. Akstur á fjallaslóðum eða torfærum leiðum og jöklum.
2. Þverun straumvatna.
3. Notkun og geymslu björgunarbúnaðar.
 |  |  |  |
| *205-3.3* | Leiðsögumenn/bílstjórar í ferðum á jöklum fá viðeigandi fræðslu og þjálfun í sprungubjörgun a.m.k. einu sinni á ári. |  |  |  |
| *205-3.4* | Leiðsögumenn/bílstjórar í ferðum um óbyggðir\* fá þjálfun í notkun tækjabúnaðar m.a. til að geta gefið upp staðsetningu og veitt upplýsingar um aðgengi að því svæði sem farið er um ef kalla þarf eftir aðstoð. Í þjálfuninni skal m. a. fara yfir eftirfarandi: 1. Notkun GPS staðsetningartækis.
2. Notkun viðeigandi fjarskiptamáta fyrir mismunandi svæði, t.d. farsími, talstöð og Tetra.
3. Notkun áttavita og korts.
 |  |  |  |
| *205-3.5* | Leiðsögumenn/bílstjórar hafa lokið námskeiðinu *Fyrsta hjálp 1* (20 klst.) hjá Slysavarnafélaginu Landsbjörg eða sambærilegu skyndihjálparnámskeiði frá viðurkenndum aðila og sækja upprifjunarnámskeið (4 klst.) á tveggja ára fresti. |  |  |  |
| *205-3.6* | A.m.k. einn leiðsögumaður/bílstjóri í hverri ferð um óbyggðir\* hefur lokið námskeiðinu *Vettvangshjálp í óbyggðum (WFR)* hjá Slysavarnafélaginu Landsbjörg eða sambærilegu námskeiði hjá öðrum aðila og sækir upprifjunarnámskeið á þriggja ára fresti. |  |  |  |

*\*Óbyggðir eru staðir eða svæði þar sem tekur a.m.k. tvær klst. að fá björgun/aðstoð viðbragðsaðila landleiðina.*